उंटारी(गढ़वा) : उंटारी रोड : प्रखंड के जोगा पंचायत अंतर्गत दरुआ (नौकडीह) गाँव में दीवाली के शुभ अवसर पर स्मार्ट नाट्य कला परिषद के तत्वाधान में भंडारा कार्यक्रम का आयोजन किया। बतौर मुख्य अतिथि महर्षि वेद व्यास परिषद विद्वत प्रकोष्ठ के प्रदेश अध्यक्ष डॉ कुलदेव चौधरी ने दीवाली की शुभकामना देते हुए कहा कि कोई भी पर्व सभी लोगों को मिलजुल कर हर्षोल्लाश के साथ मनाना चाहिए। भंडारा के माध्यम से आपसी प्रेम बढ़ता है। त्योहार के अवसर पर बाल विवाह, दहेज प्रथा, अशिक्षा, बेरोजगारी, नशाखोरी जैसी सामाजिक समस्या को मिटाने का संकल्प भी लेने की जरूरत है। मौके पर रमना उप प्रमुख रविन्द्र चौधरी, संतोष चौधरी, समिति के अध्यक्ष अजित चौधरी, सचिव वीरेन्द्र चौधरी, कोषाध्यक्ष जनेश्वर चौधरी लालबिहारी चौधरी, रमेश चौधरी, कमलेश चौधरी, सुकेन्द्र चौधरी, काशीनाथ चौधरी, प्रभु चौधरी, रामलाल चौधरी, सुखदेव चौधरी आदि उपस्थित थे।